
Еуразиялық үкіметаралық кеңестің «Еуразиялық үкіметаралық кеңестің 2016 жылғы 12 тамыздағы № 5 шешіміне өзгеріс енгізу туралы және сериялық өнімнің шығу тегі туралы сертификатты қолдану туралы» шешімінің жобасы туралы

Еуразиялық экономикалық комиссия Кеңесі шешті:
1. Еуразиялық үкіметаралық кеңестің «Еуразиялық үкіметаралық кеңестің 2016 жылғы 12 тамыздағы № 5 шешіміне өзгеріс енгізу туралы және сериялық өнімнің шығу тегі туралы сертификатты қолдану туралы» шешімінің жобасы (қоса беріліп отыр) мақұлдансын және ол Еуразиялық экономикалық кеңестің қарауына ұсынылсын.
2.  Осы Шешім ресми жарияланған күнінен бастап күнтізбелік 10 күн өткен соң күшіне енеді.

ЕУРАЗИЯЛЫҚ ҮКІМЕТАРАЛЫҚ КЕҢЕС

ШЕШІМ

20    жылғы «  »                                 №                                                  қаласы


Еуразиялық үкіметаралық кеңестің 2016 жылғы 12 тамыздағы
№ 5 шешіміне өзгеріс енгізу туралы және сериялық өнімнің шығу тегі туралы сертификатты қолдану туралы


2015 жылғы 16 қазандағы Еуразиялық экономикалық одақтың кедендік аумағына тауарларды әкелу мен олардың айналымының кейбір мәселелері туралы хаттаманың 3-бабын іске асыру мақсатында және 2014 жылғы 29 мамырдағы Еуразиялық экономикалық одақ туралы шарттың 16-бабының 1-тармағы негізінде Еуразиялық үкіметаралық кеңес шешті:
1. Еуразиялық үкіметаралық кеңестің «Қазақстан Республикасының Дүниежүзілік сауда ұйымына қосылуына байланысты Еуразиялық экономикалық одақтың кедендік аумағына тауарларды әкелу мен олардың айналысының кейбір мәселелері туралы» 2016 жылғы 12 тамыздағы № 5 шешімінің 2-тармағының «б» тармақшасындағы «2009 жылғы» деген сөздер «егер Еуразиялық үкіметаралық кеңестің шешімінде өзгеше көзделмесе, 2009 жылғы» деген сөздермен ауыстырылсын.
2. Осы Шешім күшіне енген күннен бастап 9 ай ішінде Қазақстан Республикасының аумағынан Еуразиялық экономикалық одаққа мүше басқа мемлекеттердің аумағына Қазақстан Республикасының аумағында өндірілген және № 1 қосымшаға сәйкес тізбеге енгізілген тауарларды өткізу кезінде ұсынылуы Еуразиялық үкіметаралық кеңестің 2016 жылғы 12 тамыздағы № 5 шешімінің 2-тармағының «б» тармақшасында көзделген СТ-1 нысанындағы тауарлардың шығу тегі туралы сертификаттың орнына № 2 қосымшаға сәйкес талаптарға сәйкес толтырылатын сериялық өнімнің шығу тегі туралы сертификатты пайдалануға жол беріледі деп белгіленсін. Сериялық өнімнің шығу тегі туралы сертификатты беру және пайдалануды бақылау № 3 қосымшаға сәйкес тәртіппен жүзеге асырылады. Сериялық өнімнің шығу тегі туралы сертификат берілген өнімнің әрбір партиясы сертификат берілген өндіруші куәландырған осы сертификаттың көшірмесімен, сондай-ақ мәтіні 2009 жылғы 20 қарашадағы Тәуелсіз Мемлекеттер Достастығында тауарлардың шығарылған елін айқындау қағидалары туралы келісімнің ажырамас бөлігі болып табылатын Тауарлардың шығарылған елін айқындау қағидаларына 5-қосымшаға сәйкес ресімделетін тауардың шығу тегі туралы декларациямен бірге жүреді.
Осы тармақтың бірінші абзацында көрсетілген мерзім Еуразиялық үкіметаралық кеңестің шешімімен ұзартылуы мүмкін.

Еуразиялық үкіметаралық кеңес мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз 
Республикасынан
	Ресей
Федерациясынан

Еуразиялық үкіметаралық кеңестің 
 20 жылғы             
 №    шешіміне 
№ 1 ҚОСЫМША
    

Қазақстан Республикасының аумағында өндірілген, сериялық 
өнімнің шығу тегі туралы сертификатты пайдалануға 
жол берілетін тауарлардың 
ТІЗБЕСІ
	ЕАЭО СЭҚ ТН
	Тауардың атауы1

	0201 10 000
	Ірі қара малдың жас немесе тоңазытылған ұшалары мен жартылай ұшалары

	0201 20
	Ірі қара малдың жас немесе тоңазытылған, сүйегі сылынграфа, өзге де шабылған еті

	0201 30 000
	Ірі қара малдың жас немесе тоңазытылған, сүйегі сылынған еті

	0203 11
	Шошқаның жас немесе тоңазытылған ұшалары мен жартылай ұшалары 

	0203 19
	Өзге де жас немесе тоңазытылған шошқа еті

	0207 11
	Жас немесе тоңазытылған, бөліктерге бөлінбеген үй тауықтарының (Gallus domesticus) еті және тағамдық қосымша өнімдері

	0207 13
	Жас немесе тоңазытылған, үй тауықтарының (Gallus domesticus) ұшаларының бөліктері және қосымша өнімдері

	0207 44
	Үйректердің жас немесе тоңазытылған өзге де еті және тағамдық қосымша өнімдері

	0301 11 000 0
	Тірі тұщысу декоративті балығы

	0301 99
	Өзге де тірі балық

	0302 11
	ЕАЭО СЭҚ ТН 0304 тауар позициясындағы балық сүбесі мен өзге де балық етін қоспағанда және 0302 91 – 0302 99 - қосалқы позицияларындағы тағамдық балық қосымша өнімдерін қоспағанда, жас немесе тоңазытылған форель (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache және Oncorhynchus chrysogaster) 

	0302 72 000 0
	ЕАЭО СЭҚ ТН 0304 тауар позициясындағы балық сүбесі мен өзге де балық етін қоспағанда және 0302 91 – 0302 99 - қосалқы позицияларындағы тағамдық балық қосымша өнімдерін қоспағанда, жас немесе тоңазытылған жайын (Pangasius spp., Silurus spp., Clarias spp., Ictalurus spp.)

	0302 99 000
	Жас немесе тоңазытылған өзге де тағамдық балық қосымша өнімдері 

	0304 39 000 0
	тұқының (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.), жыланбалықтың (Anguilla spp.) және жыланбас балықтың (Channa spp.) жас немесе салқындатылған жон еті

	0304 59
	ЕАЭО СЭҚ ТН 0304 51 000 0 – 0304 57 000 0-позицияларында көрсетілгенді қоспағанда, балықтың өзге де жас немесе тоңазытылған еті (тартылған етті қоса алғанда)

	0403 90 510 1
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 3 мас.% -дан аспайтын, бастапқы қаптамадағы таза көлемі 0,35 л, балалар тағамына арналған айран

	0403 90 510 2
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 3 мас.%-дан аспайтын өзге де айран 

	0403 90 510 9
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 3 мас.%-дан аспайтын өзге де ферменттелген немесе ашытылған сүт және кілегей 

	0403 90 530 1
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 3 мас.% -дан көп, бірақ 6 мас.%-дан аспайтын, бастапқы қаптамадағы таза көлемі 0,35 л балалар тағамына арналған айран


	   0403 90 530 2
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 3 мас.% -дан көп, бірақ 6 мас.%-дан аспайтын өзге де айран

	0403 90 530 9
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 
3 мас.% -дан көп, бірақ 6 мас.%-дан аспайтын өзге де ферменттелген немесе ашытылған сүт және кілегей

	0403 90 590 0
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылмаған, құрамындағы май 
6 мас.%-дан асатын өзге де ферменттелген немесе ашытылған сүт және кілегей

	0403 90 610 0
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылған, құрамындағы май 
3 мас.%-дан асатын өзге де ферменттелген немесе ашытылған сүт және кілегей

	0403 90 630 0
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылған, құрамындағы май 
3 мас.% -дан көп, бірақ 6 мас.%-дан аспайтын өзге де ферменттелген немесе ашытылған сүт және кілегей 

	0403 90 690 0
	Дәмді-хош иісті қоспасыз және жемістер, жаңғақтар немесе какао қосылмаған, қант немесе басқа да тәттілендіретін заттар қосылған, құрамындағы май 
6 мас.%-дан асатын өзге де ферменттелген немесе ашытылған сүт және кілегей

	0403 90 910 0
	Дәмді-хош иісті қоспасы бар және жемістер, жаңғақтар немесе какао қосылған, құрамындағы сүт майы 
3 мас.%-дан аспайтын өзге де ферменттелген немесе ашытылған сүт және кілегей

	0403 90 930 0
	Дәмді-хош иісті қоспасы бар немесе жемістер, жаңғақтар немесе какао қосылған, құрамындағы сүт майы 
3 мас.%-дан көп, бірақ 6 мас.%-дан аспайтын өзге де ферменттелген немесе ашытылған сүт және кілегей

	0403 90 990 0
	Дәмді-хош иісті қоспасы бар немесе жемістер, жаңғақтар немесе какао қосылған, құрамындағы сүт майы 
6 мас.%-дан аспайтын өзге де ферменттелген немесе ашытылған сүт және кілегей 

	0404 10 480 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %-дан аспайтын және құрамындағы май 1,5 мас.% аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 520 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %-дан аспайтын және құрамындағы май 1,5 мас.% көп, бірақ 27 мас. %-дан аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 540 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %-дан аспайтын және құрамындағы май 27 мас. %-дан асатын қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 560 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %-дан асатын және құрамындағы май 1,5 мас. %-дан аспайтын қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 580 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %-дан асатын және құрамындағы май 1,5 мас.% көп, бірақ 27 мас. %-дан аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 620 0
	Қант немесе басқа да тәттілендіретін заттар қосылмаған және құрамында белок (азоттың болуы х 6,38) 15 мас. %асатын және құрамындағы май 27 мас. %-дан асатын қоюлатылған немесе қоюлатылмаған сүт сарысуы және түрі өзгертілген сүт сарысуы

	

0404 10 720 0
	

Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас.аспайтын және құрамындағы май 1,5 мас.% аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 740 0
	Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас. %-дан аспайтын және құрамындағы май 1,5 мас.% көп, бірақ 27 мас. %-дан аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 760 0
	Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас. %-дан аспайтын және құрамындағы май 27 мас. %-дан асатын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 780 0
	Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас. %-дан асатын және құрамындағы май 1,5 мас. %-дан аспайтын, қоюлатылған немесе қоюлатылмаған сүт сарысуы және түрі өзгертілген сүт сарысуы

	0404 10 820 0
	Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас. %-дан асатын және құрамындағы май 1,5 мас. %-дан асатын, бірақ 27 мас. %-дан аспайтын қоюлатылған немесе қоюлатылмаған сүт сарысуы және түрі өзгертілген сүт сарысуы  

	0404 10 840 0
	Қант немесе басқа да тәттілендіретін заттар қосылған және құрамында белок (азоттың болуы х 6,38) 15 мас. %-дан асатын және құрамындағы май 27 мас. %-дан асатын қоюлатылған немесе қоюлатылмаған сүт сарысуы және түрі өзгертілген сүт сарысуы  

	0404 90 210 02
	Қант немесе басқа да тәттілендіретін заттар қосылмаған, құрамындағы май 1,5 мас.%-дан аспайтын сүттің табиғи құрамдастарынан жасалған өзге де өнімдер

	


0404 90 230 02
	


Қант немесе басқа да тәттілендіретін заттар қосылмаған, құрамындағы май 1,5 мас.%-дан көп, бірақ 27 мас.%-дан аспайтын сүттің табиғи құрамдастарынан жасалған өзге де өнімдер 

	0404 90 290 02
	Қант немесе басқа да тәттілендіретін заттар қосылмаған, құрамындағы май 27 мас.%-дан асатын сүттің табиғи құрамдастарынан жасалған өзге де өнімдер 

	0404 90 810 02
	Қант немесе басқа да тәттілендіретін заттар қосылған, құрамындағы май 1,5 мас.%-дан аспайтын сүттің табиғи құрамдастарынан жасалған өзге де өнімдер

	0404 90 830 02
	Қант немесе басқа да тәттілендіретін заттар қосылған, құрамындағы май 1,5 мас.%-дан көп, бірақ 27 мас.%-дан аспайтын сүттің табиғи құрамдастарынан жасалған өзге де өнімдер 

	0404 90 890 02
	Қант немесе басқа да тәттілендіретін заттар қосылған, құрамындағы май 1 27 мас.%-дан асатын сүттің табиғи құрамдастарынан жасалған өзге де өнімдер 

	1902 20 100 03
	Жылумен өңделген немесе өңделмеген немесе басқа тәсілмен дайындалған, құрамында балықтың, шаян тәрізділердің, ұлулардың немесе өзге де су омыртқасыздарының 20 мас.%-дан асатын, салмасы бар макарон бұйымдары

	1902 20 300 03
	Жылумен өңделген немесе өңделмеген немесе басқа тәсілмен дайындалған, құрамында шұжықтың және кез келген түрдегі немесе тектегі майларды қоса алғанда, кез келген түрдегі еттен және қосымша ет өнімдерінен жасалған ұқсас бұйымдардың 20 мас.%-дан асатын, салмасы бар макарон бұйымдары

	1902 20 910 03
	Жылумен өңделген, салмасы бар макарон бұйымдары 

	1902 20 990 03
	Жылумен өңделмеген немесе басқа тәсілмен дайындалған, салмасы бар макарон бұйымдары



____________________
1 Осы тізбені қолдану мақсаттары үшін ЕАЭО СЭҚ ТН кодын басшылыққа алған жөн, тауардың атауы пайдалануға ыңғайлы болу үшін ғана келтірілген.
2 Қатты (оның ішінде мұздатылған), құрғақ және ұнтақ түріндегі тауарларды қоспағанда.
3 Мұздатылған түрдегі тауарларды қоспағанда
______________



Еуразиялық үкіметаралық кеңестің 
        20   жылғы             
                  №    шешіміне 
 № 2 ҚОСЫМША


Сериялық өнімнің шығу тегі туралы сертификатты 
толтыру жөніндегі 
ТАЛАПТАР

1. Сериялық өнімнің шығу тегі туралы сертификат (бұдан әрі - сертификат) 2009 жылғы 20 қарашадағы Тәуелсіз Мемлекеттер Достастығында тауарлардың шығарылған елін айқындау қағидалары туралы келісімнің ажырамас бөлігі болып табылатын Тауарлардың шығарылған елін айқындау қағидаларына сәйкес берілетін СТ-1 нысанындағы тауардың шығу тегі туралы сертификат бланкісінде ресімделеді.
2. Сертификат мынадай талаптарға сәйкес толтырылады:
а) 1-графада Қазақстан Республикасындағы тауар өндірушінің атауы (дара кәсіпкер үшін – тегі, аты-жөні) және мекенжайы көрсетіледі;
б) 2-графада «Талап ету бойынша ұсыну үшін» деген жазу жазылады;
в) 3-графа толтырылмайды;
г) 4-графада сертификаттың бірегей тіркеу нөмірі көрсетіледі, сертификатты берген ел – Қазақстан Республикасы, «Ұсыну үшін»    жолы толтырылмайды;
д) 5-графада «СЕРИЯЛЫҚ ӨНІМНІҢ ШЫҒУ ТЕГІ ТУРАЛЫ СЕРТИФИКАТ. Сертификаттың қолданылу мерзімі берілген күнінен бастап 6 айды құрайды.
ЕҮАК               №     шешіміне сәйкес берілді» деген жазба жасалады.
 е) 6-графада тауардың реттік нөмірі көрсетіледі. Графа толтырылмауы мүмкін;
ж) 7-графа толтырылмайды;
з) 8-графада тауардың коммерциялық атауы, Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес тауардың 10 таңбалы коды және тауарды сәйкестендіруді жүзеге асыруға мүмкіндік беретін басқа да мәліметтер көрсетіледі;
и) 9-графа СТ-1 нысанындағы тауардың шығу тегі туралы сертификаттың 9-графасын толтыру үшін 2009 жылғы 20 қарашадағы Тәуелсіз Мемлекеттер Достастығында тауарлардың шығарылған елін айқындау қағидалары туралы келісімнің ажырамас бөлігі болып табылатын Тауарлардың шығарылған елін айқындау қағидаларының 7.4-тармағында көзделген тәртіппен толтырылады;
к) 10-графа толтырылмайды;
л) 11-графа толтырылмайды;
м) 12-графада Қазақстан Республикасы уәкілетті органының (ұйымының) атауы, оның мекенжайы көрсетіледі, мөр бедері және сертификаттың берілген күні, сондай-ақ сертификаттарды куәландыруға уәкілетті адамның қолтаңбасы, тегі және аты-жөні қойылады.
күнін, сондай-ақ уәкілетті адамның тегін және аты-жөнін қолмен немесе мөртабан қою арқылы көрсетуге жол беріледі;
н) 13-графада тауар шығарылған ел туралы мәліметтерді декларациялау күні, сондай-ақ тауар өндірушінің (дара кәсіпкердің) уәкілетті адамының тегі мен аты-жөні көрсетіледі, осы адамның қолтаңбасы және мөр бедері (дара кәсіпкер үшін - бар болса) қойылады.
Күнін, тегін және аты-жөнін қолмен немесе мөртабан қою арқылы көрсетуге жол беріледі.
«Елдің атауы» деген кіші бөлімде Қазақстан Республикасы көрсетіледі.

 ______________




















Еуразиялық үкіметаралық кеңестің 
     20   жылғы             
               №    шешіміне 
№ 3 ҚОСЫМША


Сериялық өнімнің шығу тегі туралы сертификатты беру 
және оның пайдаланылуын бақылау 
ТӘРТІБІ

1. Сериялық өнімнің шығу тегі туралы сертификат (бұдан әрі - сертификат) сертификаттың қолданылу мерзімі ішінде өзгермейтін өндірістік процесс шеңберінде Қазақстан Республикасының бір өндірушісі өндіретін және Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес 10 таңбалы коды бар тауардың шығу тегін растайтын құжатты білдіреді.
2. Сертификат сериялық өнімнің шығу тегі туралы сертификатты (Еуразиялық үкіметаралық кеңестің 20  ж.             №   шешіміне № 1 қосымша) пайдалануға жол берілетін, Қазақстан Республикасының аумағында өндірілген тауарлар тізбесіне енгізілген тауарға (бұдан әрі - сериялық өнім) қатысты беріледі.    
3. Сертификат сериялық өнімнің 2009 жылғы 20 қарашадағы Тәуелсіз Мемлекеттер Достастығында тауарлардың шығарылған елін айқындау қағидалары туралы келісімнің ажырамас бөлігі болып табылатын Тауарлардың шығарылған елін айқындау қағидаларында көзделген тауарлардың шығарылған елін айқындау критерийлеріне (бұдан әрі – шығарылған ел критерийлері) сәйкестігін растайды. 
4. Сертификатты Қазақстан Республикасының уәкілетті органы (уәкілетті ұйымы) (бұдан әрі – уәкілетті орган) береді.
5. Сертификаттың қолданылу мерзімі берілген күнінен бастап 6 айды құрайды. Сертификаттың күші сертификаттың қолданылу кезеңінде өткізілетін сериялық өнім топтамаларының шектеусіз санына қолданылады.
6. Сертификат сериялық өнімді өндіруші болып табылатын өтініш берушіге беріледі.
7. Сертификатты алудың шарты сертификаттың бүкіл қолданылу мерзімі ішінде өндірістік процестің өзгермеуі болып табылады.
Өндірістік процестің өзгермейтіндігі деп дайын сериялық өнімнің өзіндік құнының сақталуы және (немесе) тиісті сериялық өнімнің барлық өндірілетін топтамаларына қатысты шығарылған ел критерийлерінің сақталуы қамтамасыз етілетіндей сертификаттың бүкіл қолданылу мерзімі ішінде оны өндіру үшін қажетті технологиялық операцияларды орындау процестерінің өзгермейтіндігі түсініледі.
Егер сертификаттың қолданылу мерзімі ішінде өзіне қатысты сертификат берілген сериялық өнімнің жекелеген топтамаларын өндіру шығарылған ел критерийлеріне сәйкес келмеген жағдайда, мұндай топтамаларға қатысты сертификатты пайдалануға жол берілмейді. Осы талапты бұзу фактілерін анықтау өндірушіге берілген сертификатты осы өндірушінің сериялық өнімнің сол түріне қатысты 2 жыл мерзімге қайта алуына тыйым сала отырып, оның күшін жоюға әкеледі.
Өндірістік процестің өзгермеуін бақылауды және осы Тәртіптің талаптарын бұзу фактілерінің анықталуына байланысты шаралар қабылдауды Қазақстан Республикасының заңнамасында айқындалатын тәртіппен Қазақстан Республикасының мемлекеттік билік органы (бұдан әрі – верификациялаушы орган) жүзеге асырады.
8. Сертификат алуға өтініш берген күннің алдындағы 6 ай ішінде Қазақстан Республикасының кеден және салық заңнамасын бұзушылықтары жоқ және кемінде 1 жыл ішінде сериялық өнім өндіруді жүзеге асыратын Қазақстан Республикасының өндірушісі (заңды тұлға немесе дара кәсіпкер) сертификат алуға өтініш беруші ретінде әрекет ете алады. 
Сериялық өнімді өндіру басталған жағдайда осы тармақтың бірінші абзацында көрсетілген талаптарды қанағаттандыратын және сериялық өніммен біртектес тауарларды өндіруді кемінде 1 жыл ішінде жүзеге асыратын Қазақстан Республикасының өндірушісі (заңды тұлға немесе дара кәсіпкер) осындай сериялық өнімге қатысты сертификат алуға өтініш беруші ретінде әрекет ете алады. Бұл жағдайда осы тармақтың бірінші абзацында көрсетілген сериялық өнімді өндіру мерзімі туралы талап мұндай өндірушіге қатысты қолданылмайды. Осы Тәртіптегі біртекті тауарлар деп бір тауар тобында сериялық өніммен ЕАЭО СЭҚ ТН сыныпталатын тауарлар түсініледі.
Сертификат алуға өтініш нысаны, сертификат алу үшін қажетті құжаттар тізбесі, сондай-ақ сертификат беру мерзімдері Қазақстан Республикасының заңнамасында белгіленеді.
Уәкілетті орган сертификат беру тәртібін бұзғаны үшін Қазақстан Республикасының заңнамасына сәйкес жауапты болады.
9. Сертификат берілгенге дейін уәкілетті орган сертификат алу үшін ұсынылған құжаттар мен олардағы мәліметтердің анықтығын тексеруді (соның ішінде қажет болған жағдайда сериялық өнім өндірілетін орынды тексеру арқылы) Қазақстан Республикасының заңнамасында айқындалатын тәртіппен жүзеге асырады. Тиісті тексеру нәтижелері сертификат берілген күннен бастап 3 жыл бойы уәкілетті органда сақталады.
10. Аумағына сертификаты бірге жүретін сериялық өнім жеткізілетін Еуразиялық экономикалық одаққа мүше мемлекеттің (бұдан әрі – мүше мемлекет) уәжді өтініші келіп түскен кезде, верификациялаушы орган Қазақстан Республикасының заңнамасына сәйкес осы Тәртіптің 7-тармағы ережелерінің сақталуын растау мақсатында сериялық өнімнің шығарылуына қосымша тексеру жүргізеді. 
Тексеру сертификаттың қолданылу мерзімі ішінде 2 реттен аса және 2 айда 1 реттен аса жүргізілуі мүмкін емес. 
11. Егер сертификаттың қолданылу мерзімі аяқталғанға дейін тиісті сериялық өнімнің өндірістік процесі өндірушінің пікірі бойынша шығарылған ел критерийлері сақталмайтындай етіп өзгертілсе, өндіруші мұндай өзгерістер және олардың себептері туралы уәкілетті органға хабарлауға міндетті, сондай-ақ сериялық өнімнің тиісті топтамаларына қатысты сертификатты пайдалануға жол бермеуге міндетті. 
Өндірушіден көрсетілген хабарламаны алған кезде уәкілетті орган осы Тәртіптің 10-тармағының ережелеріне қарамастан, сериялық өнімнің шығарылуына кезектен тыс тексеру жүргізеді. Өндірістік процестің елеулі өзгерістеріне байланысты шығарылған ел критерийлерінің сақталмайтыны расталған жағдайда, сертификаттың қолданылуы осы Тәртіптің 7-тармағына сәйкес өндірістік процестің өзгермейтіндігі қалпына келтірілген кезге дейін тоқтатыла тұрады. Шығарылған ел критерийлеріне сәйкес келмейтін сериялық өнімге қатысты сертификатты пайдалану фактісі анықталған жағдайда сертификат күшін жоюға жатады. 
Уәкілетті орган сертификаттардың қолданылуын тоқтата тұру және күшін жою жағдайлары туралы мүше мемлекеттердің құзыретті органдарын дереу хабардар етеді.
12. Уәкілетті орган қосымшаға сәйкес нысан бойынша берілген сертификаттар тізілімін қалыптастыруды қамтамасыз етеді және оны «Интернет» ақпараттық-телекоммуникациялық желісіндегі өзінің ресми сайтында орналастыруды және күн сайын жаңартып отыруды қамтамасыз етеді.
13. Қазақстан Республикасы Еуразиялық экономикалық комиссияға (бұдан әрі – Комиссия) уәкілетті орган туралы мәліметтерді (атауы және мекенжайы), сондай-ақ сертификаттарды куәландыру үшін пайдаланылатын мөрлер бедерлерінің және сертификаттарды куәландыруға құқығы бар адамдардың қолтаңбаларының үлгілерін, сондай-ақ басқа мүше мемлекеттерді хабардар ету мақсатында верификациялайтын орган туралы мәліметтерді жібереді.	
14. Сертификаттармен қоса берілетін сериялық өнім аумағына жеткізілетін мүше мемлекет алғашқы бұзушылық анықталған күннен бастап 3 ай ішінде сертификаттарды беру және (немесе) пайдалану тәртібін бұзудың 10 және одан да көп фактісін анықтаған жағдайда, мұндай мүше мемлекет Комиссияға, Қазақстан Республикасына және басқа да мүше мемлекеттерге анықталған бұзушылықтар туралы хабарлама жібереді. 
Көрсетілген хабарламаны алған кезде уәкілетті орган хабарламаны алған күннен кейінгі күннен бастап барлық сертификаттардың қолданылуын тоқтата тұрады және мұндай сертификаттарды ұстаушыларға хабарлама алған күні бұл жөнінде хабарлайды.
15. Комиссия осы Тәртіптің 14-тармағында көрсетілген хабарлама келіп түскен күннен бастап 3 жұмыс күні ішінде мүше мемлекеттерді хабарламаны алғаны туралы хабардар етеді және ол келіп түскен күннен бастап күнтізбелік 20 күннен аспайтын мерзімде жаппай бұзушылықтардың туындауына әкеп соққан себептерді анықтау және жою мақсатында консультациялар өткізуді қамтамасыз етеді.
16. Сертификаттардың қолданылуы Қазақстан Республикасы барлық анықталған бұзушылықтарды жойғаннан кейін және барлық мүше мемлекеттердің келісіміне қол жеткізілген кезде (қолданылу мерзімі өткен сертификаттарды қоспағанда) қайта басталады. 

